Það var risaleikur í dag kl. 17:30 , en þá mætti Everton á heimavöll Englandsmeistara Manchester City . Þetta var þriðji leikur Everton undir stjórn Ancelotti og leikmenn mættu fullir sjálfstrausts eftir tvo sigurleiki í röð . Það reyndist hins vegar þrautin þyngri að stoppa leikmenn City á þeirra eigin heimavelli . De Bryune í byrjunarliði City en þeir Silva , Sterling og Aguero byrjuðu á bekknum . Bernard var listaður í uppstillinguni en var skipt út á síðustu stundu fyrir Davies . Everton átti fyrsta færi leiksins þegar Gylfi sá hlaup Colemans inn í teig og sendi frábæran bolta á hann sem Coleman lagði fyrir sig og skaut að marki en Bravo í marki City varði vel í horn . City menn sýndu hvers þeir eru megnugir þegar þeir opnuðu vörn Everton upp á gátt og Phil Foden , við fjærstöng , potaði inn sendingu sem hann fékk frá hægri kanti . En VAR kom Everton þar til bjargar þegar í ljós kom að Mahrez var rangstæður í aðdragandinn . Þeir vildu víti stuttu síðar þegar Mahrez komst inn fyrir vörnina og Digne braut á honum , en dómarinn dæmdi ( ranglega ) rangstöðu . VAR lagaði það og skar líka úr um vítið – ekkert víti , enda hafði Mahrez handleikið boltann í aðdragandanum ( með báðum höndum , meira að segja ) . City fengu annars ekki mikið af færum í fyrri hálfleik , allavega ekki neitt sem Pickford átti í vandræðum með . En Everton leikmennirnir voru ansi mikið að elta skuggana í þessum hálfleik , eins og liðum er tamt þegar þau mæta City . 0 - 0 í hálfleik . Stíflan hlaut að bresta að lokum og gerði það á 51. mínútu þegar Gabriel Jesus átti frábært skot innan teigs sem Pickford kom fingri á , en boltinn lak inn við samskeytin uppi . 1 - 0 fyrir City . Everton fékk fínt færi strax eftir markið , skallafæri frá Calvert-Lewin eftir horn en boltinn í varnarmann City og rétt framhjá stöng . Gabriel Jesus lét svo aftur til sín taka á 57. mínútu þegar hann fékk stungu eftir frábæran undirbúning samherja sinna og laumaði boltanum inn fyrir marklínu með föstu skoti alveg út við stöng niðri í hornið vinstra megin . 2 - 0 fyrir City . Walcott kom þá inn á fyrir Coleman og Moise Kean fyrir Gylfa . En Richarlison svaraði fyrir Everton með marki á 70. mínútu , eftir skot frá Walcott inni í teig hægra megin . Boltinn breytti um stefnu af varnarmanni og fór yfir á fjærstöng þar sem Richarlison var mættur og potaði inn ( sjá mynd ) . Staðan orðin 2 - 1 . Viðeigandi að Richarlison skyldi skora því það var hann sem hóf sóknina með því að komast inn í slaka sendingu Bravo til varnarmanns . Gabriel Jesus var hársbreidd frá því að ná þrennu á 76. mínútu þegar hann kom boltanum framhjá Pickford en boltinn fór í stöngina og út . Þar skall aldeilis hurð nærri hælum . Everton hélt svo baráttunni út leikinn en tókst ekki að jafna . 2 - 1 tap gegn fyrnasterku liði City því lokaniðurstaðan .